Võistlusjuhend
Rapla rahvakross

Pühapäeval, 1. märtsil 2009. a 
Rapla kardirajal

Kooskõlastatud Eesti Rallikrossi Komitees 23.02.2009. a 
Registreeritud EAL-s nr 40/RK

Rapla rahvakross viiakse läbi vastavuses Eesti Autospordi Liidu (EAL) võistlusmäärustega, Eesti Rallikrossi Komitee (ERK) poolt avaldatud rahvakrossi korraldamise üldalustega, rahvakrossi autode tehniliste tingimustega käesoleva võistlusjuhendi alusel.

I peatükk

PROGRAMM

Kolmapäeval, 25. veebruaril 2009. a kell 10.00 avaldatakse võistlusjuhend ja algab osavõtjate eelregistreerimine

Laupäeval, 28. veebruaril 2009. a kell 18.00 lõpeb osavõtjate eelregistreerimine

Pühapäev, 1. märts 2009. a 
11.15-11.45 - osavõtjate registreerimine
11.15-12.00 - tehniline kontroll
13.30-13.45 - treeningsõidud
13.45 - võistlejate koosolek
14.00 - võistluse algus

II peatükk

Art. 1 Korraldaja

1.1. Võistluse korraldavad MTÜ Rapla Kardirada ja rally.ee autospordiajakiri.

1.2. Ametnikud
Võistluse direktor: Tiit Soa, tel (+372) 55 646 392
Võistluse juht: Eiki Eriste (II), tel 51 54 591  
Võistluse sekretär: Teele Sepp (III), tel (+372) 58 353 680
Tehnilise komisjoni esimees: Tõnu Sepp (III), tel (+372) 50 40 562

III peatükk

Art. 2 Määrang

2.1. Rapla rahvakross viiakse läbi vastavuses Eesti Autospordi Liidu (EAL) võistlusmäärustega, Eesti Rallikrossi Komitee (ERK) poolt avaldatud rahvakrossi korraldamise üldalustega, rahvakrossi autode tehniliste tingimustega käesoleva võistlusjuhendi alusel.

2.2. Võistlusjuhend on avaldatud 25.02.2009. a.

2.3. Võistlus on registreeritud Eesti Autospordi Liidus nr 40/RK.

Art. 3 Võistlusrada 

3.1. Võistlusrada
Rapla kardirada (Ridaküla, Rapla maakond)

3.2. Võistlustrassi iseloomustus
Ringi pikkus: 1035 m
Raja laius: 6-14 m
Rajakate: asfalt, lumi, jää
Võistlusraja servad tähistatud.
Treening- ja võistlussõidud peetakse vastupäeva.

Art. 4 Ajakava

Pühapäev, 1. märts 2009. a:
11.15-11.45 - osavõtjate registreerimine
11.15-12.00 - tehniline kontroll
13.30-13.45 - treeningsõidud
13.45 - võistlejate koosolek
14.00 - võistluse algus

Autasustamine pärast võistlussõitude lõppu.
Võistluse täpne ajakava, stardijärjekord ja rajaskeem avaldatakse võistluse ametlikul teadetetahvlil (ATT) hooldealas.

Art. 5 Võistlusautod

5.1. Arvestusklassid
5.1.1. V18 - kuni 18-aastased võistlejad kuni 2000 cm³ mootori töömahuga kaherattaveolistel autodel, sh kuni 16-aastased võistlejad kuni 1600 cm³ mootori töömahuga kaherattaveolistel autodel
5.1.2. 2WD - üle 18-aastased võistlejad kuni 2000 cm³ mootori töömahuga autodel 
*Täiskasvanute klassis 2WD on alla 16-aastase võistleja osalemine keelatud.

5.2. Võistlusautod 
5.2.1. Võistlusautod (välja arvatud ASN tehnilist kaarti omavad sportautod) peavad vastama vähemalt kehtivatele rahvakrossi tehnilistele tingimustele. ASN tehnilist kaarti omavad autod peavad vastama FIA/EAL tehnilistele tingimustele ning olema EAL võistlusmäärustike kohased kas ralliks, krossiks või ringrajasõiduks.
5.2.2. Võistluse ajaks on lubatud eemaldada varuratas, tungraud, tõkiskingad ja ohukolmnurk.
5.2.3. Tehnilist kontrolli mitteläbinud võistlusautot starti ei lubata.
5.2.4. Võistlusauto tehnoseisundit ja rehve võib kontrollida kogu võistluse vältel.
5.2.5. Pukseerimissilmus auto ees ja taga on kohustuslik.
5.2.6. Hooldusalas on nõutav vedelikekindla alustendi kasutamine.
5.2.7. Naast- ja piikrehvide kasutamine on keelatud. Rehvidel ei tohi olla mehaanilisi vigastusi ega koordi paljandeid.
5.3. Võistlusnumbri puudumisel väljastab selle võistlejale korraldaja.

Art. 6 Osavõtjad

6.1. Võistlejad peavad mandaadis esitama: 
6.1.1. täidetud ja allkirjastatud osavõtuavalduse
6.1.2. kehtiva võistlejakaardi või võistlejalitsentsi
6.1.3. B-kategooria sõiduki juhtimisõigust tõendava dokumendi (täiskasvanud)
6.1.4. tehnilise kaardi (ASN tehnilise kaardiga sportautodel)
6.1.5. alla 18-aastased võistlejad vanema või eestkostja kirjaliku nõusoleku

6.2. Võistlejate sõiduvarustuse vastavust FIA ja EAL määrustikele kontrollitakse tehnilise ülevaatuse käigus.

6.3. Ühel autol võib võistelda kaks võistlejat, kes mõlemad tasuvad osavõtumaksu.
6.4. Üks võistleja võib osaleda kahes klassis, tasudes kummaski arvestuses osalemiseks eraldi osavõtumaksu.

6.5. Kui võistlusautoga osaleb kaks võistlejat, tohib võistlussõidu ajal olla nähtaval ainult õige võistlusnumber. Ülejäänud võistlusnumbrid tuleb võistlejal sõidu ajaks kinni katta.

Art. 7 Eelregistreerimine

7.1. Eelregistreerimine algab kolmapäeval, 25. veebruaril 2009. a kell 10.00 ja lõpeb laupäeval, 28. veebruaril 2009. a kell 18.00.

7.2. Eelregistreerimine sooritada internetiaadressil www.rally.ee.

Art. 8 Osavõtumaks

8.1. Osavõtumaksud
klassis V18: 200 krooni
klassis 2WD: 250 krooni

8.2. Osavõtumaks tasutakse võistluspäeval mandaadis.

IV peatükk

Art. 9 Võistluse käik

9.1. Võistlusrajaga tutvumine jalgsi või mootorita liiklusvahendil.

9.2. Igale võistlejale võimaldatakse 1 treeningring.

9.3. Võistlus koosneb kvalifikatsioonist, kahest eelsõidust ja finaalist. 
9.3.1. Kvalifikatsioon
9.3.1.1. Kvalifikatsioonis läbitakse üks ring. Starditakse paigalt, töötava mootoriga, ühekaupa. Aegade alusel määratakse stardijärjekord esimesse eelsõitu. Aegade võrdsuse korral saab parema koha hiljem startinud võistleja. 
9.3.2. Eelsõit
9.3.2.1. Kvalifikatsiooni aegade põhjal järjestatakse esimese eelsõidu stardijärjekord. Esimese eelsõidu tulemuste alusel saadakse teise eelsõidu stardijärjekord. Eelsõidu võitja saab 1 punkti, teine 2 punkti jne. Eelsõitudes läbitakse 3 ringi.
9.3.3. Finaalsõit
9.3.3.1. Stardijärjekord saadakse eelsõitude punktide alusel. Väiksema punktisumma saavutanud võistleja valib finaalis stardikoha esimesena jne. Punktide võrdsuse korral eelistatakse võistlejat, kellel on parem tulemus (koht) teises eelsõidus. Finaalsõidus läbitakse 5 ringi.
9.3.3.2. Sõltuvalt osavõtjate arvust viiakse vajadusel läbi täiendavad finaalsõidud, mille kohta avaldatakse info ATT-l.

9.4. Stardikorraldus eel- ja finaalsõitudes: kuni 4 autot 2-2 malekorras, kusjuures autode külgvahed vähemalt 1 m. Start grupistardina paigalt, töötava mootoriga. Start lipu või fooriga. Valestardi korral start korratakse, teistkordsel rikkumisel sama võistleja poolt järgneb stardist eemaldamine.

9.5. Ajavõtt sekundilise täpsusega.

9.6. Kõik tulemused vastavalt finišiprotokollile.

Art. 10 Vastulaused

10.1. Vastulause esitamise aeg 15 minutit pärast esialgsete tulemuste avaldamist ATT-l. Vastulause kautsjon 5000 krooni.

Art. 11 Autasustamine

11.1. Iga arvestusklassi kolme paremat võistlejat autasustatakse medaliga.

V peatükk

Art. 12 Vastutus

12.1. Võistluse korraldaja ja Eesti Autospordi Liit ei vastuta võimalike õnnetuste ja nende tagajärgede eest.

Art 13. Lisasätted

13.1. Korraldaja jätab endale õiguse teha mõjuvatel põhjustel muudatusi võistluse toimumise ajas, kohas, ajakavas ja võistluse käigus.

13.2. Võistlejad peavad järgima kohtunike korraldusi kogu võistluse jooksul.

13.3. Võistlejate parklas on keelatud liikuda kiiremini kui 15 km/h. Rikkumisel rahatrahv 1000 krooni.

13.4. Võistluse ajal võistlusautoga võistlusalast väljaminek rangelt keelatud. Rikkumisel karistus kuni võistlustelt eemaldamiseni.

13.5. Juhendiga mittemääratletud küsimustes lähtutakse kehtivatest määrustest ja tehnilistest tingimustest.